turjo4nis/wikipedia-bn-dump-20250701 huggingface dataset:
মালেকা বানুর মসজিদ

মালেকা বানু চৌধুরী জামে মসজিদ চট্টগ্রাম জেলার বাঁশখালী উপজেলার সরল ইউনিয়নে অবস্থিত একটি ঐতিহাসিক মসজিদ। এটি ১৭৩০ সালে নির্মিত হয় এবং এটি মোগল স্থাপত্যশৈলীর অন্যতম নিদর্শন। জমিদার আমির মোহাম্মদ চৌধুরী তার একমাত্র কন্যা মালেকা বানু চৌধুরীর স্মৃতিতে এই মসজিদটি নির্মাণ করেন।

অবস্থান 
বাঁশখালী উপজেলার জলদী মিয়ার বাজার হতে প্রায় ৩ কিলোমিটার পশ্চিমে সরল ইউনিয়নে মালেকা বানু মসজিদ অবস্থিত। চট্টগ্রাম শহরের বহদ্দারহাট বাস টার্মিনাল থেকে বাঁশখালীগামী বাসে মিয়ার বাজার নেমে সিএনজি বা মাইক্রোবাসে সরল বাজার পৌঁছানো যায়। সেখান থেকে আরও পশ্চিমে গেলে মসজিদ ও দীঘি দেখা যাবে।

ইতিহাস 
মালেকা বানু মসজিদের নির্মাণ ইতিহাস একটি কিংবদন্তির সঙ্গে জড়িত। জনশ্রুতি অনুযায়ী, মালেকা বানু ও আনোয়ারার জমিদার মনু মিয়ার প্রেমের কাহিনীর স্মারক হিসেবে এটি গড়ে ওঠে। মালেকা বানু তার বাবার মৃত্যুর পর স্মৃতিস্বরূপ এই মসজিদ নির্মাণ করেন। ঐতিহাসিকদের মতে, এটি ১৭৩০ সালে নির্মিত হয় এবং ১৭৯৩ সালে জমিদারি নথিতে নিবন্ধিত হয়।

স্থাপত্য 
মসজিদটি মোগল স্থাপত্যশৈলীতে নির্মিত। এতে তিনটি গম্বুজ, কারুকাজখচিত মেহরাব এবং মসজিদের দেয়ালে খোদাইকৃত শিলালিপি ছিল, যা পরবর্তী সময়ে হারিয়ে যায়। মসজিদ সংলগ্ন একটি বিশাল দীঘিও ছিল, যা কালের পরিক্রমায় বিলীন হয়ে গেছে।

সংস্কার 
 ১৯৭৮ সালে প্রথমবার মসজিদটি সংস্কার করা হয়।
 ২০১০ সালে চট্টগ্রাম জেলা পরিষদ এটি পুনরায় সংস্কার করে একটি ফলক স্থাপন করে।
 সর্বশেষ ২০২১ সালে মরহুম ফৌজুল কবির চৌধুরীর উত্তরসূরিরা মূল মসজিদ পুনঃসংস্কার করেন এবং একটি একতলা বর্ধিতাংশ নির্মাণ করেন।

কিংবদন্তি 
মালেকা বানু ও মনু মিয়ার প্রেমের কাহিনী চট্টগ্রামের লোকগীতিতে আজও সংরক্ষিত। ‘মালকা বানুর দেশে রে/ বিয়ের বাইদ্য আল্লা বাজে রে/ মালকার বিয়া হইব মনু মিয়ার সাথে রে...’—এমন গান একসময় গ্রামবাংলার বিয়ের আসরে নারীরা গাইতেন। ১৯৭৪ সালে ‘মালকা বানু’ নামে চলচ্চিত্র নির্মিত হয় এবং ১৯৯১ সালে এটি পুনরায় নির্মাণ করা হয়।

চিত্রশালা

তথ্যসূত্র

বহিঃসংযোগ 
 সরকারি ওয়েবসাইটে মসজিদ সম্পর্কে তথ্য
 বার্তা২৪-এর প্রতিবেদন

বাঁশখালী উপজেলা
চট্টগ্রাম জেলার মসজিদ
গ্রিমের অনুমান

সংখ্যা তত্ত্বে, গ্রিমের অনুমান (কার্ল অ্যালবার্ট গ্রিমের নামে নামকরণ করা হয়েছে, ১ এপ্রিল ১৯২৬ - ২ জানুয়ারী ২০১৮) বলে যে ক্রমিক যৌগিক সংখ্যার একটি সেটের প্রতিটি উপাদানকে একটি স্বতন্ত্র মৌলিক সংখ্যা দ্বারা ভাগ করা যায়। এটি প্রথম প্রকাশিত হয়েছিল আমেরিকান ম্যাথমেটিক্যাল মান্থলি, 76(1969) 1126-1128-এ।

বক্তব্য

যদি n + 1, n + 2, ..., n + k সকলেই যৌগিক সংখ্যা হয়, তাহলে k-টি স্বতন্ত্র মৌলিক সংখ্যা pi রয়েছে যেন pi, 
n + i-কে নিঃশেষে ভাগ করে যেখানে 1 ≤ i ≤ k।

দুর্বল সংস্করণ
এই অনুমানের একটি দুর্বল (যদিও অপ্রমাণিত) সংস্করণ বলে যে: যদি  ব্যবধানে কোন মৌলিক সংখ্যা না থাকে, তাহলে -এর কমপক্ষে k-টি স্বতন্ত্র মৌলিক ভাজক থাকবে।

তথ্যসূত্র

Guy, R. K. "Grimm's Conjecture." §B32 in Unsolved Problems in Number Theory, 3rd ed., Springer Science+Business Media, pp. 133–134, 2004. 

সংখ্যাতত্ত্বের অমীমাংসিত সমস্যা
শামলি

শামলি (জন্ম ১০ জুলাই ১৯৮৭) একজন প্রাক্তন ভারতীয় অভিনেত্রী, যিনি তেলুগু, তামিল, কন্নড় এবং মালায়ালাম চলচ্চিত্রে কাজ করেছেন। শিশু শিল্পী হিসেবে তার অভিনয় দর্শকদের মনে গভীর ছাপ ফেলেছিল। ১৯৯০ সালে মুক্তিপ্রাপ্ত অঞ্জলি চলচ্চিত্রে মানসিক প্রতিবন্ধী শিশুর চরিত্রে অভিনয়ের জন্য তিনি জাতীয় চলচ্চিত্র পুরস্কারে শ্রেষ্ঠ শিশু শিল্পী হিসেবে সম্মানিত হন।

এছাড়া মালায়ালাম চলচ্চিত্র মালুট্টি-তেও শামলী একটি গভীর গর্তের ভেতর আটকে পড়া শিশুর চরিত্রে অভিনয় করেন। এই ছবির জন্য তিনি কেরালা রাজ্য চলচ্চিত্র পুরস্কার অনুষ্ঠানে শ্রেষ্ঠ শিশু শিল্পীর পুরস্কার লাভ করেন। তার কন্নড় চলচ্চিত্রে অভিষেক ঘটে মাথে হাঁদিতু কোগিলি চলচ্চিত্রের মাধ্যমে, যেখানে তার অভিনয়ের জন্য তিনি কর্ণাটক রাজ্য চলচ্চিত্র পুরস্কার অনুষ্ঠানে সেরা নারী শিশু অভিনেত্রীর পুরস্কার পান।

জীবনের প্রথমার্ধ 
শামলি অভিনেতা রিচার্ড ঋষি এবং অভিনেত্রী শালিনীর ছোট বোন। তার পিতা ও মাতার নাম যথাক্রমে বাবু এবং অ্যালিস। শামলির বাবা অভিনেতা হওয়ার উচ্চাকাঙ্ক্ষা নিয়ে মাদ্রাজে চলে আসেন এবং পরিবারসহ সেখানেই স্থায়ীভাবে বসবাস করতে শুরু করে। পরে তিনি তার সন্তানদের মাধ্যমে তার উচ্চাকাঙ্ক্ষা পূরণ করেন।

কর্মজীবন 
শামলি দুই বছর বয়সে বিজয়কান্ত অভিনীত রাজনাদাই সিনেমার শিশুশিল্পী হিসাবে অভিনয় করেন। ১৯৯০ সালে, ভারতন নির্মিত মালুটি চলচ্চিত্রে তিনি অভিনয় করেছিলেন। এই চলচ্চিত্রে তার অভিনয় সমালোচকদের প্রশংসা পায়। এই চুলচ্চিত্রের জন্য শামলি সেরা শিশু শিল্পী হিসাবে কেরালা রাজ্য চলচ্চিত্র পুরস্কার অর্জন করে। মণি রত্নমের অঞ্জলি চলচ্চিত্রে অভিনুয়ের মাধ্যমে তার সাফল্য আসে। সেখানে তিনি একজন মানসিক প্রতিবন্ধী শিশুর চরিত্রে অভিনয় করেছিলেন। এই চরিত্রের জন্য সমগ্র দক্ষিণ ভারত জুড়ে তিনি ব্যাপক প্রশংসা অর্জন করেন এবং সেরা শিশু শিল্পীর বিভাগে জাতীয় চলচ্চিত্র পুরস্কার অর্জন করেন। সেই সময়ে, শামলিকে সর্বকনিষ্ঠ আয়করদাতাদের একজন হিসেবে বিবেচনা করা হত। অঞ্জলি-র পর, শামলি নিঃসন্দেহে দক্ষিণ ভারতীয় চলচ্চিত্রের সবচেয়ে জনপ্রিয় শিশুশিল্পী হয়ে ওঠেন এবং পরবর্তী বছরে তিনি বহু দক্ষিণ ভারতীয় ভাষাভাষী চলচ্চিত্রে অভিনয় করেন।

২০০৯ সালে শামলি আনন্দ রঙ্গার পরিচালনায় নির্মিত ওয়ে! (২০০৯) চলচ্চিত্রে  প্রথম প্রধান নারী চরিত্রে অভিনয় করেন। এই চলচ্চিত্রে তিনি অভিনেতা সিদ্ধার্থের সাথে অভিনয় করেন। তার অভিনয় মিশ্র প্রতিক্রিয়া লাভ করে। ২০১০ থেকে ২০১৫ সাল পর্যন্ত শামলি সিঙ্গাপুরে পড়াশোনা ও কাজ করেন। পরে ২০১৬ সালে তিনি চেন্নাই ফিরে আসেন এবং বিক্রম প্রভুর সঙ্গে ভীরা শিবাজি চলচ্চিত্রের প্রযোজনায় যুক্ত হন। তবে চলচ্চিত্রটি সমালোচকদের কাছ থেকে নেতিবাচক প্রতিক্রিয়া পায়। শামলির অভিনয়কেও সমালোচকরা ভালোভাবে নেননি। ইন্ডিয়াগ্লিটজ-এর পক্ষ থেকে তার অভিনয় ও সংলাপের নেতিবাচক সমালোচনা করা হয় এবং তার অভিনয়কে বিস্মৃতিযোগ্য হিসাবে মন্তব্য করে। সিফি তার সমালোচনায় তার অভিনয়কে ভাব ও অনুভূতিহীন হিসাবে বর্ননা করেছে। একই বছর শামলি মালয়ালম চলচ্চিত্র ভাল্লীম থেট্টি পুল্লীম থেট্টি-তেও অভিনয় করেন, তবে সেটিও সমালোচকদের কাছ থেকে নেতিবাচক প্রতিক্রিয়া পায়।

তথ্যসূত্র 

১৯৮৭-এ জন্ম
শ্রেষ্ঠ শিশু শিল্পী বিভাগে জাতীয় চলচ্চিত্র পুরস্কার (ভারত) বিজয়ী
কেরল রাজ্য চলচ্চিত্র পুরস্কার বিজয়ী
ভারতীয় শিশু অভিনেত্রী
২১শ শতাব্দীর ভারতীয় অভিনেত্রী
তামিলনাড়ু রাজ্য চলচ্চিত্র পুরস্কার বিজয়ী
তেলুগু চলচ্চিত্র অভিনেত্রী
তামিল চলচ্চিত্র অভিনেত্রী
মালয়ালম চলচ্চিত্র অভিনেত্রী
জীবিত ব্যক্তি
চেন্নাইয়ের অভিনেত্রী
ভারতীয় চলচ্চিত্র অভিনেত্রী
পুনম কৌর

পুনম কৌর একজন ভারতীয় অভিনেত্রী এবং মডেল যিনি মূলত তেলুগু এবং তামিল ছবিতে অভিনয় করেন।   তিনি তেলেঙ্গানায় বসবাসকারী একজন রাজনীতিবিদ এবং কংগ্রেস দলের সদস্য।

কর্মজীবন 
পুনম কৌর ভারতের হায়দ্রাবাদে জন্মগ্রহণ করেন।  তিনি দিল্লির ন্যাশনাল ইনস্টিটিউট অফ ফ্যাশন টেকনোলজি থেকে ফ্যাশন ডিজাইনিং -এ স্নাতক ডিগ্রী অর্জন করেন।  ২০০৬ সালে, পড়াশোনা শেষে, তিনি তেজার পরিচালনাধীন একটি আসন্ন চলচ্চিত্রের জন্য চুক্তিবদ্ধ হন কিন্তু সেই চলচিত্রটি মুক্তি পায়নি। তবে, তিনি তেজা অভিনীত আরেকটি ছবি, ওকা বিচিত্রাম- এর জন্য প্রস্তাব পেয়েছিলেন।  সেই ছবিটি মুক্তির আগেই, কৌর আরেকটি তেলুগু ছবি, মায়াজালাম -এ মুখ্য ভূমিকায় অভিনয় করছিলেন, যেটি তার প্রথম মুক্তিপ্রাপ্ত ছবি। 

পরবর্তীকালে, তিনি বেশ কয়েকটি তেলুগু ছবিতে অভিনয় করেন। নিকি অ্যান্ড নীরজ  সিনেমায় তিনি নিকির নাম ভূমিকায় অভিনয় করেন এবং সৌর্যমে গোপীচাঁদ এবং আনুশকা শেঠির সাথে অভিনয় করেন। কৌর এরপর তামিল এবং কন্নড় চলচ্চিত্র জগতে তার অভিনয়ের সূচনা করেন। তিনি এসএ চন্দ্রশেখর নির্মিত তামিল চলচ্চিত্র নেঞ্জিরুক্কুম ভারাই এবং বন্ধু বালাগা  নামক কন্নড় চলচ্চিত্রে অভিনয় করেন। ২০১০ সালে, তিনি তামিল ভাষায় বহু প্রতীক্ষিত চলচ্চিত্র উন্নাইপোল ওরুভান -এ অভিনয় করেন, যা ২০০৮ সালের বলিউড ছবি এ ওয়েডনেসডে!  -এর তামিল পুনর্নির্মান। এই চলচ্চিত্রে একটি ছোট পার্শ্ব চরিত্রে অভিনয় করেছিলেন। সম্প্রতি, তিনি মিস তেলেঙ্গানা অনুষ্ঠানের মুখ হিসেবে মনোনীত হয়েছেন।

তথ্যসূত্র 

২১শ শতাব্দীর ভারতীয় অভিনেত্রী
তেলুগু টেলিভিশনের অভিনেত্রী
মালয়ালম চলচ্চিত্র অভিনেত্রী
কন্নড় চলচ্চিত্র অভিনেত্রী
তামিল চলচ্চিত্র অভিনেত্রী
তেলুগু চলচ্চিত্র অভিনেত্রী
হিন্দি চলচ্চিত্র অভিনেত্রী
ভারতীয় টেলিভিশন অভিনেত্রী
ভারতীয় চলচ্চিত্র অভিনেত্রী
ভারতীয় শিখ
পাঞ্জাবি বংশোদ্ভূত ব্যক্তি
হায়দ্রাবাদ, ভারতের অভিনেত্রী
জন্মের বছর অনুপস্থিত (জীবিত ব্যক্তি)
জীবিত ব্যক্তি
সিন্ধুরি

সিন্ধুরি, একজন ভারতীয় অভিনেত্রী যিনি তামিল, তেলুগু এবং মালায়ালাম চলচ্চিত্রে অভিনয় করেছেন। তামিল ছবি বয়েজ (২০০৩) -এর মাধ্যমে আত্মপ্রকাশের পর, তিনি সুপার দা (২০০৪) এবং গুন্ডাম্মা গারি মানাভাডু (২০০৭) সহ বিভিন্ন ছবিতে অভিনয় করেছেন।

কর্মজীবন 
সিন্ধুরি তার অভিনয় জীবন শুরু করেন শঙ্করের বয়েজ (২০০৩) ছবিতে একটি পার্শ্ব চরিত্রে অভিনয়ের মাধ্যমে। সেখানে তিনি জেনেলিয়া ডি'সুজার চার বন্ধুর একজনের চরিত্রে অভিনয় করেন। তিনি এরপর  মুমতাজের প্রযোজনায় থাথি থাভাধু মনসু (২০০৩) এবং এননাভো পুদিচিরুক্কু (২০০৪) এই দুই চলচ্চিত্রে প্রধান ভূমিকায় অভিনয় করার প্রস্তাব পেয়েছিলেন। বেশিরভাগ চলচ্চিত্রে মূলত গ্রামের মেয়ে এবং কলেজ ছাত্রীর বিভিন্ন চরিত্রে অভিনয় করছিলেন সিন্ধুরি, কিন্তু বড় ছবিতে কাজ করার জন্য সুযোগ সেভাবে পাননি ।  তার পরবর্তী ছবিগুলি ছিল সুপার দা (২০০৪) এবং নিরাম। এই সময়কালে তিনি উনারচিগাল (২০০৬) ছবিতে অভিনয় করার সুযোগ পান কিন্তু শেষ পর্যন্ত তিনি তা করতে পারেননি। তার কান্নামাপেট্টাই এবং ফ্লাওয়ার্স সহ অন্যান্য ছবিগুলির কাজ ততকালীন স্থগিত রাখা হয়েছিল। 

তিনি পরিচালক আলির সাথে সফল তেলুগু কৌতুকধর্মী ছবি গুন্ডাম্মা গারি মানাভাডু (২০০৭) তে অভিনয় করেছিলেন এবং এই ছবিটিই একজন অভিনেত্রী হিসেবে তার সবচেয়ে বড় সফল ছবি।  তিনি মালায়ালাম চলচ্চিত্র জগতে পা রাখেন শাম্বু চলচ্চিত্রের মাধ্যমে, যার শুটিং মূলত ২০০৪ সালে হয়েছিল এবং ২০০৮ সালে এটি প্রেক্ষাগৃহে মুক্তি পায়।  ২০০৮ সালের ডিসেম্বরে, সিন্ধুরি তামিল ছবিতে কাজ করার জন্য আরও চলচ্চিত্রে কাজ করার সু্যোগ পেতে আগ্রহ প্রকাশ করেন এবং একই সাথে আইটেম নম্বরে অভিনয় করার আগ্রহও প্রকাশ করেন।

তথ্যসূত্র 

২১শ শতাব্দীর ভারতীয় অভিনেত্রী
মালয়ালম চলচ্চিত্র অভিনেত্রী
তেলুগু চলচ্চিত্র অভিনেত্রী
জন্মের বছর অনুপস্থিত (জীবিত ব্যক্তি)
চেন্নাইয়ের অভিনেত্রী
তামিল চলচ্চিত্র অভিনেত্রী
জীবিত ব্যক্তি
তামিল অভিনেত্রী
ভারতীয় চলচ্চিত্র অভিনেত্রী
শাহ মোহছেন

হযরত শাহ্‌ মোহছেন আউলিয়া (রহ.) ছিলেন চট্টগ্রামের বার আউলিয়ার অন্যতম। তিনি ইসলামের প্রচার ও আধ্যাত্মিক সাধনার জন্য বিখ্যাত ছিলেন। তাঁর মাজার বাংলাদেশে বিশেষভাবে সম্মানিত একটি স্থান।

জীবনী 
শাহ্‌ মোহছেন ইয়েমেনে জন্মগ্রহণ করেন। তিনি তাঁর পিতা ও পরিবারের কাছ থেকে প্রাথমিক শিক্ষা লাভ করেন এবং পরবর্তীতে উচ্চতর ইসলামী শিক্ষা সম্পন্ন করেন। তাসাউফ ও আধ্যাত্মিক জ্ঞান অর্জনের পর তিনি পরিবারের সাথে তাঁর মামা, প্রখ্যাত পীর হযরত শাহ সূফী সৈয়দ বদর শাহ্‌ (রহ.)-এর সঙ্গে দিল্লি আসেন। কিছুদিন পর তাঁরা বাংলার রাজধানী গৌড়ে গমন করেন। 

জনশ্রুতি অনুযায়ী, হযরত মোহছেন আউলিয়া (রহ.) এবং হযরত বদর শাহ্‌ (রহ.) আনোয়ারার ইছাখালী গ্রামে অবতরণ করেন। কথিত আছে, তিনি এক পাথরকে বাহন বানিয়ে সমুদ্রপথ পাড়ি দিয়ে চট্টগ্রামে আসেন। এরপর ইসলাম প্রচার শুরু করেন এবং বহু মানুষ তাঁর মাধ্যমে ইসলাম গ্রহণ করেন।

ইসলাম প্রচার ও অলৌকিক ঘটনা 
শাহ্‌ মোহছেন আউলিয়া (রহ.)-এর জীবনে বহু অলৌকিক ঘটনা প্রচলিত রয়েছে। একবার এক বোবা রাখাল ছেলের মাথায় হাত বুলিয়ে দিলে সে বাকশক্তি ফিরে পায়। এছাড়া, দুর্ভিক্ষের সময় তাঁর দোয়ার মাধ্যমে প্রচুর বৃষ্টি হয়, যা কৃষকদের কষ্ট লাঘব করে।

মৃত্যু ও মাজার 

হযরত শাহ্‌ মোহছেন আউলিয়া (রহ.) আনুমানিক ৯৯ বছর বয়সে ইন্তেকাল করেন। প্রথমে তাঁকে ঝিউরী গ্রামে দাফন করা হলেও পরবর্তীতে বটতলীতে স্থানান্তর করা হয়। কথিত আছে, তিনি স্বপ্নযোগে একাধিক ব্যক্তিকে তাঁর কবর স্থানান্তরের নির্দেশ দেন। বর্তমানে তাঁর মাজারটি আনোয়ারা উপজেলার বটতলীতে অবস্থিত।

বার্ষিক ওরশ 
প্রতিবছর ৬ আষাঢ় হযরত শাহ্‌ মোহছেন আউলিয়া (রহ.)-এর বার্ষিক ওরশ অনুষ্ঠিত হয়। এই উপলক্ষে মাজারে ব্যাপক আলোকসজ্জা করা হয় এবং লাখো ভক্ত সমাগম ঘটে। ২০২০ সালে করোনার কারণে ৭০০ বছরের ইতিহাসে প্রথমবার ওরশ স্থগিত করা হয়।

তথ্যসূত্র

বহিঃসংযোগ 
 বটতলী ইউনিয়নের ওয়েবে শাহ মোহছেনের মাজার নিয়ে তথ্য 

চট্টগ্রাম জেলার ব্যক্তি
ধর্ম প্রচারক
বাংলাদেশে জৈনধর্ম

বাংলাদেশে জৈনধর্মের অনুসারী খুব বেশি নয়। বেশিরভাগ অনুসারী মূলত ঢাকা ও চট্টগ্রামে বাস করে।

ইতিহাস 
জৈন ধর্ম সম্ভবত খ্রিস্টপূর্ব ৫ম শতাব্দীর কাছাকাছি সময়ে বর্তমান বাংলাদেশ সহ বাংলা অঞ্চলে আগমন করে। প্রাচীন বাংলায় জৈনরা রাজকীয় পৃষ্ঠপোষকতা লাভ করে, যার ফলে মন্দির এবং সম্প্রদায় প্রতিষ্ঠা পায়।
১৮৭৯ সালে, আলেকজান্ডার কানিংহাম মহাস্থানগড়ে একটি জৈন মূর্তি খুঁজে বের করেন, যা পরবর্তীতে ১৯১২ সালে বরেন্দ্র গবেষণা জাদুঘরে স্থানান্তরিত হয়।  এছাড়াও ২০২৪ সালে, বাংলাদেশের যশোর জেলায় একটি প্রাচীন জৈন মন্দির খুঁজে পাওয়া যায়।

১৯ থেকে ২০ শতকের গোড়ার দিকে, ব্রিটিশ ঔপনিবেশিক শাসনামলে জৈনরা নগর কেন্দ্রগুলিতে চলে আসে। ১৯৪৭ সালে ভারত বিভাগের পর অনেক জৈন ভারতে স্থানান্তরিত হন, যার ফলে বাংলাদেশে তাদের জনসংখ্যা উল্লেখযোগ্যভাবে হ্রাস পায়।

আরো দেখুন 

 বাংলাদেশে ধর্ম
 বাংলায় জৈনধর্ম

তথ্যসূত্র 

জৈনধর্ম
বাংলাদেশে ধর্মবিশ্বাস
ফাইজা হুসেন

ডঃ ফাইজা হুসেন হলেন একজন সুপারহিরোইন যিনি মার্ভেল কমিক্স দ্বারা প্রকাশিত আমেরিকান কমিক বইগুলিতে উপস্থিত হয়েছেন। লেখক পল কর্নেল এবং শিল্পী লিওনার্ড কার্ক দ্বারা নির্মিত, চরিত্রটি প্রথম ক্যাপ্টেন ব্রিটেন অ্যান্ড এমআই: ১৩ #১ (মে ২০০৮) এ উপস্থিত হয়েছিল।  ফাইজা হুসেন এক্সক্যালিবার কোডনাম ব্যবহার করেন। তিনি শিরোনামের "দৃষ্টিকোণের চরিত্র" হিসেবে ব্যবহৃত হয়েছেন।

তথ্যসূত্র

বহিঃসংযোগ 

 
কাল্পনিক চিকিৎসক
কাল্পনিক নারী চিকিৎসক
ব্রিটিশ সুপারহিরো
মুসলিম সুপারহিরো
কমিকে মুসলিম চরিত্র
কমিকে কাল্পনিক তরবারিযোদ্ধা
মার্ভেল কমিকের মহিলা সুপারহিরো
কাল্পনিক অতিমানবীয় নিরাময়কারী
কাল্পনিক ব্রিটিশ গুপ্তচর
ইন্দিরা বর্মা

ইন্দিরা অ্যান বর্মা (জন্ম: ২৭ সেপ্টেম্বর ১৯৭৩) একজন ব্রিটিশ অভিনেত্রী এবং কথিকা। তার অভিনীত প্রথম চলচ্চিত্র কামসূত্র: আ টেল অফ লাভ।

বিবিসি এবং এইচবিও সিরিজ রোম (২০০৫–০৭)-এ নাইওবি, বিবিসি সিরিজ টর্চউড (২০০৬)-এ সুজি কস্টেলো, বিবিসি সিরিজ লুথার (২০১০)-এ জো লুথার, হিউম্যান টার্গেট (২০১০–১১)-এ ইলসা পুচ্চি, এইচবিও সিরিজ গেম অফ থ্রোনস (২০১৪–২০১৭)-এ এলারিয়া স্যান্ড, এবং ডিসি ইউনিভার্স/ম্যাক্স প্রাপ্তবয়স্ক অ্যানিমেটেড সিরিজ ক্রিচার কমান্ডোজ (২০২৪–বর্তমান)-এ দ্য ব্রাইড চরিত্রে অভিনয়ের জন্য তিনি পরিচিত। ২০১৬ সালের সেপ্টেম্বরে মুক্তিপ্রাপ্ত আইটিভি / নেটফ্লিক্স সিরিজ প্যারানয়েড-এ তিনি ডিএস নিনা সুরেশ চরিত্রে অভিনয় করেন। এছাড়াও তিনি মঞ্চনাটকেও ব্যাপকভাবে কাজ করেছেন। প্রেজেন্ট লাফটার (২০১৯)-এ তাঁর অভিনয়ের জন্য তিনি লরেন্স অলিভিয়ে অ্যাওয়ার্ড জিতেছেন।

প্রারম্ভিক জীবন 
বর্মা ইংল্যান্ডের সমারসেট কাউন্টির বাথ শহরে একজন ভারতীয় বাবা এবং সুইস মায়ের একমাত্র সন্তান হিসেবে বেড়ে ওঠেন। তার মা গ্রাফিক ডিজাইনার এবং বাবা একজন চিত্রশিল্পী ছিলেন। তিনি মিউজিক্যাল ইয়ুথ থিয়েটার কোম্পানির সদস্য ছিলেন এবং ১৯৯৫ সালে লন্ডনের রয়্যাল একাডেমি অব ড্রামাটিক আর্ট থেকে স্নাতক হয়েছিলেন।

তথ্যসূত্র 

জীবিত ব্যক্তি
১৯৭৩-এ জন্ম
২০শ শতাব্দীর ব্রিটিশ অভিনেত্রী
২১শ শতাব্দীর ব্রিটিশ অভিনেত্রী
শীলা কৌর

শীলা কৌর একজন প্রাক্তন ভারতীয় অভিনেত্রী যিনি বেশ কয়েকটি তেলুগু এবং তামিল চলচ্চিত্রের পাশাপাশি কয়েকটি মালায়ালাম এবং কন্নড় চলচ্চিত্রেও অভিনয় করেছেন। তিনি নন্দা, আধুরস, পারুগু, বীরসামি ইত্যাদি চলচ্চিত্রে অভিনয়ের জন্য পরিচিত।

কর্মজীবন 
শীলার অভিনয় জগতে প্রবেশ হয় নিতান্ত অদ্ভুদ ভাবে। স্কুলে যাওয়ার পথে রাজাকুমারন ছবির কলাকুশলীরা তাকে দেখতে পান এবং ছবির নায়িকা নাধিয়ার কম বয়সে ভূমিকার জন্য তাকে বেছে নেন কারণ শীলার সাথে তার অনেক মিল ছিল।  

এভাবেই শিশু শিল্পী হিসেবে শীলার অভিনয় জীবন শুরু হয়। ১৯৯৪ সালে তামিল চলচ্চিত্র রাজাকুমারান-এর নারী চরিত্রে বৈদেহির কিশোরী বয়সের ভূমিকায় শীলা অভিনয় করেন। এরপর তিনি আয়ুধা পুজাই (১৯৯৫), পুভে উনাকাগা (১৯৯৬), সূর্য বংশম (১৯৯৭) এবং রেত্তাই জাডাই ভাইসু (১৯৯৭)-এর মতো জনপ্রিয় চলচ্চিত্রে শিশু শিল্পী হিসেবে কাজ করেন।

তার শিশুকালের উল্লেখযোগ্য চলচ্চিত্রগুলোর মধ্যে রয়েছে গোলমাল (১৯৯৮) এবং উন্নিদাথিল এন্নাই কডুথেন (১৯৯৮), যেখানে তিনি প্রধান চরিত্রদের আত্মীয়ের ভূমিকায় ছিলেন। মায়া (১৯৯৯) চলচ্চিত্রে তার অভিনয়ও প্রশংসিত হয়। এরপর ২০০১ সালে নান্ধা, ধীনা এবং ডাম ডাম ডাম চলচ্চিত্রেও তিনি শিশু শিল্পী হিসেবে উপস্থিত হন।

শীলা ২০০৬ সালে সীতাকোকা চিলুকা নামক তেলুগু চলচ্চিত্রে প্রধান ভূমিকায় অভিনয় করেন। এরপর তিনি একের পর এক চলচ্চিত্রে নায়িকা হিসেবে কাজ করেন। ২০০৭ সালে তিনি ভীরাসামি, রাজু ভাই, চিনা থান ০০১, হেলো প্রেমিস্তারা এবং কন্না চলচ্চিত্রে অভিনয় করেন।

২০০৮ সালে শীলা ভেদা, পরুগু (তেলুগু) এবং মায়াবাজার (মালায়ালম) চলচ্চিত্রে তার অভিনয় দক্ষতা প্রদর্শন করেন। ২০০৯ সালে তিনি মাস্কা (তেলুগু) ও প্রেম কাহানি (কন্নড়) চলচ্চিত্রে কাজ করেন। ২০১০ সালে তিনি আধুর্স (তেলুগু), থান্থোন্নি ও মেকআপ ম্যান (মালায়ালম) চলচ্চিত্রে অভিনয় করেন।

এরপর ২০১১ সালে পরম বীরা চক্রা (তেলুগু) এবং ২০১৮ সালে হাইপার (কন্নড়) চলচ্চিত্রে অভিনয় করে শীলা তার অভিনয় জীবনের পথচলা অব্যাহত রেখেছেন।

ব্যক্তিগত জীবন 
১২ মার্চ ২০২০ তারিখে, কৌর চেন্নাইতে সন্তোষ রেড্ডি নামে এক ব্যবসায়ীকে বিয়ে করেন।

তথ্যসূত্র 

জন্মের বছর অনুপস্থিত (জীবিত ব্যক্তি)
২০শ শতাব্দীর ভারতীয় অভিনেত্রী
চেন্নাইয়ের অভিনেত্রী
মালয়ালম চলচ্চিত্র অভিনেত্রী
জীবিত ব্যক্তি
কন্নড় চলচ্চিত্র অভিনেত্রী
তেলুগু চলচ্চিত্র অভিনেত্রী
তামিল চলচ্চিত্র অভিনেত্রী
ভারতীয় চলচ্চিত্র অভিনেত্রী
ইন্দ্রাণী দেবী

ইন্দ্রাণী দেবী একজন ভারতীয় রাজনীতিবিদ এবং শ্রাবস্তী জেলার ভিঙ্গা বিধানসভা কেন্দ্র থেকে ১৮তম উত্তরপ্রদেশ বিধানসভার সদস্য। তিনি সমাজবাদী পার্টির সদস্য।

জীবনের প্রথমার্ধ 
ইন্দ্রাণী দেবী ১৫ জুন ১৯৬৯ সালে উত্তরপ্রদেশের শাহপুরে অবধ বিহারী ভার্মার একটি হিন্দু পরিবারে জন্মগ্রহণ করেন। তিনি ১৯৮২ সালের ১২ ফেব্রুয়ারি জ্ঞান প্রকাশকে বিয়ে করেন। তাদের ছয়জন সন্তান রয়েছে।

আরো দেখুন 

 ১৮তম উত্তরপ্রদেশ বিধানসভা
 ভিঙ্গা বিধানসভা কেন্দ্র
 উত্তরপ্রদেশ বিধানসভা

তথ্যসূত্র 

উত্তরপ্রদেশ বিধানসভার নারী সদস্য
উত্তরপ্রদেশের সমাজবাদী পার্টির রাজনীতিবিদ
উত্তরপ্রদেশ বিধানসভার সদস্য ২০২২-২০২৭
২১শ শতাব্দীর ভারতীয় নারী রাজনীতিবিদ
জীবিত ব্যক্তি
১৯৬৯-এ জন্ম
উত্তরপ্রদেশ বিধানসভার সদস্য ২০১২-২০১৭
এ.এইচ.এম. শামসুর রহমান

প্রফেসর এ. এইচ. এম. শামসুর রহমান (১৯৪৬ - ২০২১)  বাংলাদেশের একজন গবেষক, লেখক, শিক্ষাবিদ, ইতিহাসবিদ। তিনি বহু গ্রন্থ প্রণয়ন করেছেন। তাছাড়া বিভিন্ন বিষয়ে প্রবন্ধ লিখেছেন। ক্ষুরধার লেখনীর জন্যে তিনি পাঠকমহলে সমাদৃত।

জন্ম ও শৈশব 
এ. এইচ. এম. শামসুর রহমানের জন্ম ১৯৪৬ সালের ১৭ ফেব্রুয়ারি যশোর জেলার কেশবপুর উপজেলার বাইসা (নূরপুর) গ্রামে। পিতার নাম হাজী ইসমাইল হোসেন ও মাতা কুলসুম বিবি। পাঁচ বোন ও তিন ভাইয়ের মধ্যে তিনি ছিলেন কনিষ্ঠ।

শিক্ষা জীবন 
শিক্ষাজীবন ১৯৫০ থেকে ১৯৬৮ সাল পর্যন্ত। মেধাবী ছাত্র হিসেবে সমগ্র শিক্ষাজীবনে সরকারী বৃত্তিধারী। ঢাকার নবারুণ সাহিত্য সংসদ আয়োজিত রচনা প্রতিযোগিতায় অংশ নিয়ে তৎকালীন সমগ্র পূর্ব পাকিস্তানের মধ্যে প্রথম পুরস্কার লাভ করেন।

১৯৬২ সালে কেশবপুর হাইস্কুল যশোর থেকে মেট্রিক, ১৯৬৪ সালে বি এল কলেজ খুলনা থেকে ইন্টারমেডিয়েট এবং ১৯৬৭ ও ১৯৬৮ সালে রাজশাহী বিশ্ববিদ্যালয় থেকে ইসলামের ইতিহাস ও সংস্কৃতি বিষয়ে যথাক্রমে বি এ (অনার্স) ও এম এ ডিগ্রী লাভ করেন।

তিনি অত্যান্ত মেধাবী ছাত্র ছিলেন। ছাত্রজীবনে একাধিকবার স্বর্ণপদক লাভ করেছিলেন।

কর্মজীবন 

পেশাগত জীবনে তিনি খুলনা বি. এল. সরকারি কলেজের ইসলামের ইতিহাস ও সংস্কৃতি বিভাগের চেয়ারম্যান হিসেবে দায়িত্ব পালন করেন। পরবর্তীতে কলারোয়া সরকারি কলেজ, সাতক্ষীরায় অধ্যক্ষ হিসেবে দায়িত্ব পালন করেন। এছাড়াও তিনি বাংলাদেশ জমঈয়তে আহলে হাদীস এর কেন্দ্রীয় উপদেষ্টা ও খুলনা আল-মাহাদ আস-সালাফী মাদ্রাসার পরিচালক হিসেবে দায়িত্ব পালন করেন। প্রফেসর এ. এইচ. এম. শামসুর রহমান বাংলা একাডেমির একজন আজীবন সদস্য ছিলেন।

লেখনী  
তিনি বহুগ্রন্থ প্রণয়ন করেছেন। এছাড়া বিভিন্ন পত্র পত্রিকায় নিয়মিত লেখালেখি করতেন। তাঁর লিখিত উল্লেখযোগ্য বই হলো:
স্পেনে মুসলমানদের ইতিহাস
উত্তর আফ্রিকা ও মিশরে ফাতেমীয়দের ইতিহাস
মিল্লাতে মুসলিমার ঐতিহাসিক খিদমত: ঐতিহাসিক তিন পুরুষ ব্যাপী
আহলে হাদীস পরিচিতি
কাদিয়ানী কারা?
বিদআত: ভয়াবহ
ঈমান বনাম কুফুর তাওহীদ বনাম শিরক

কতইনা মধূর মিলন এই হাজ্জ
চলার পথের দাবী
হায়! আমরা যে খুবই কাছাকাছি এসে পড়লাম
 স্রষ্টার গুণরাজি- সৃষ্টি কৌশল ও প্রকার
সত্য চির অম্লান
সত্যের পথে প্রতিবন্ধকতা
আপন গৃহে অপরিচিত
শিয়া কারা?
ভেবে দেখবেন কি?
সঠিক ইতিহাস সত্য কথাই বলে
রামাযানের গুরুত্ব 
ফাতওয়ায়ে আলমগীরী একি আজব ফাতওয়া
হিদায়া কিতাবের একি হিদায়েত!
ইত্যাদি।

এর বাইরে সাপ্তাহিক আরাফাতে তিনি নিয়মিত লেখতেন। এছাড়া দৈনিক ইত্তেফাকেও তার লেখা প্রকাশিত হতো নিয়মিত।

মৃত্যু 

২২ আগস্ট ২০২১ রবিবার ভোর ৬:৪৫ মিনিটে খুলনার দৌলতপুরস্থ আড়ংঘাটায় নিজ বাড়িতে শেষ নিঃশ্বাস ত্যাগ করেন তিনি। তার প্রথম নামাজে জানাজা অনুষ্ঠিত হয় সকাল ১০:১৫ মিনিটে আড়ংঘাটা আহলে হাদীস জামে মসজিদ ঈদগাহ ময়দানে। দ্বিতীয় নামাজে জানাজা অনুষ্ঠিত হয় ১১:১৫ মিনিটে আল-মাহাদ আস-সালাফী মাদ্রাসা ময়দানে এবং যশোর কেশবপুর উপজেলার বাইশানূরপুর গ্রাম ঈদগাহ ময়দানে তৃতীয় নামাজে জানাজা শেষে পারিবারিক কবরস্থানে তাকে দাফন করা হয়।

তথ্যসূত্র 

১৯৪৬-এ জন্ম
২০২১-এ মৃত্যু
লেখক
ইতিহাসবিদ
আহলে হাদিস ব্যক্তি
বাংলাদেশী লেখক
পামেলা বাক

পামেলা বাক (; ১৬ অক্টোবর, ১৯৬৩ – ৫ মার্চ, ২০২৫), যিনি পামেলা বাখ-হ্যাসেলহফ নামেও পরিচিত, ছিলেন একজন মার্কিন অভিনেত্রী।

জীবনের প্রথমার্ধ 
বাক ওকলাহোমার তুলসা থেকে এসেছিলেন, তিন মেয়ের মধ্যে তিনি ছিলেন দ্বিতীয়। তার মা একজন মডেল ছিলেন, এবং তিনি কিশোর বয়স থেকেই মডেলিং করতেন। তিনি তুলসা ইস্ট সেন্ট্রাল হাই স্কুলে পড়াশোনা করেছেন এবং নর্থইস্টার্ন ওকলাহোমা এএন্ডএম কলেজে ইঞ্জিনিয়ারিং/থিয়েটার আর্টস নিয়ে পড়াশোনা করেছেন। তিনি ১৯৮৫ সালে লস অ্যাঞ্জেলেসে চলে আসেন।

কেরিয়ার 
বাক তার স্বামীর সাথে দীর্ঘকাল ধরে চলমান ধারাবাহিক "বেওয়াচ" -এ একসাথে কাজ করেছিলেন এবং "সাইরেন্স" ধারাবাহিকে তিনি বারবার একজন মনোবিজ্ঞানীর ভূমিকায় অভিনয় করেছিলেন।  ২০১১ সালের আগস্টে, তিনি যুক্তরাজ্যে সেলিব্রিটি বিগ ব্রাদারের অষ্টম সিরিজের একজন হাউসমেট ছিলেন। ১৪তম দিনে তিনি দ্বিতীয় সেলিব্রিটি হিসেবে ঘর থেকে বের করে দেওয়া হয়েছিল, নবম স্থানে ছিলেন।

ব্যক্তিগত জীবন এবং মৃত্যু 
১৯৮৫ সালে নাইট রাইডার পর্ব "নাইট রেসার" এর সেটে বাকের সাথে ডেভিড হ্যাসেলহফের দেখা হয়।  তারা ১৯৮৯ সালের ডিসেম্বরে বিয়ে করেন। এই দম্পতির দুটি কন্যা ছিল: টেলর অ্যান হ্যাসেলহফ ও অভিনেত্রী হেইলি হ্যাসেলহফ।  ২০০৬ সালের জানুয়ারিতে, হ্যাসেলহফ ঘোষণা করেন যে তিনি বিবাহবিচ্ছেদের আবেদন করছেন, অমীমাংসিত মতপার্থক্যের কারণ দেখিয়ে।  ২০০৬ সালের আগস্ট মাসে তাদের বিবাহবিচ্ছেদ চূড়ান্ত হয়।  বাককে এক মেয়ের হেফাজত এবং হ্যাসেলহফকে অন্য মেয়ের হেফাজত করতে দেওয়া হয়েছিল। 

৫ মার্চ, ২০২৫ তারিখে হলিউড হিলসের তার বাড়িতে বাককে মৃত অবস্থায় পাওয়া যায়, যেখানে তিনি আত্মঘাতী গুলিবিদ্ধ অবস্থায় ছিলেন। তার বয়স হয়েছিল ৬১ বছর।  লস অ্যাঞ্জেলেস কাউন্টি মেডিকেল পরীক্ষকের অফিস তার মৃত্যুকে আত্মহত্যা বলে ঘোষণা করেছে।

তথ্যসূত্র

বহিঃসংযোগ 

 

১৯৬৩-এ জন্ম
২০২৫-এ মৃত্যু
মার্কিন টেলিভিশন অভিনেত্রী
২০শ শতাব্দীর মার্কিন অভিনেত্রী
২১শ শতাব্দীর মার্কিন নারী
মার্কিন চলচ্চিত্র অভিনেত্রী
ব্রিটিশ আপাতবাস্তব টেলিভিশন অনুষ্ঠানে অংশগ্রহণকারী
ক্যালিফোর্নিয়ায় আগ্নেয়াস্ত্র দ্বারা আত্মহত্যা
তুলসা, ওকলাহোমার অভিনেত্রী
নর্থইস্টার্ন ওকলাহোমা এএন্ডএম কলেজের প্রাক্তন শিক্ষার্থী
ওকলাহোমার নারী মডেল
রিচার্ড আরভিন ওভারটন

রিচার্ড আরভিন ওভারটন (১১ মে, ১৯০৬ - ২৭ ডিসেম্বর, ২০১৮) ছিলেন একজন আমেরিকান শতবর্ষী, যিনি ১১২ বছর, ২৩০ দিন বয়সে দ্বিতীয় বিশ্বযুদ্ধে বেঁচে থাকা মার্কিন যুক্তরাষ্ট্রের সবচেয়ে বয়স্ক এবং সবচেয়ে বয়স্ক ব্যক্তি ছিলেন। তিনি মার্কিন যুক্তরাষ্ট্রের সেনাবাহিনীতে কর্মরত ছিলেন। ২০১৩ সালে, তাকে রাষ্ট্রপতি বারাক ওবামা সম্মানিত করেন।  তিনি ১৯৪৫ সাল থেকে ২০১৮ সালে তার মৃত্যুর আগ পর্যন্ত টেক্সাসের অস্টিনে বসবাস করেছিলেন।

তথ্যসূত্র
বারসিন

সংযোগ=|ক্লাস=notpageimage|8x8পিক্সেল|Rhodes রোডস ক্লাস=নটপেজইমেজ| বারসিনের মা রোডস অঞ্চলের বাসিন্দা ছিলেন বলে জানা যায়

বারসিন (    ; আনুমানিক ৩৬৩-৩০৯ খ্রিস্টপূর্বাব্দ) ছিলেন পারস্যের হেলেসপন্টাইন ফ্রিজিয়ার শাসক আরতাবাজুসের কন্যা। তার মা সম্ভবত একজন গ্রিক রোডিয়ান বংশোদ্ভূত মহিলা ছিলেন। বারসিনের মা ছিলেন রোডস অঞ্চলের জনপ্রিয় দুই ভাড়াটে সৈন্য মেন্টর এবং মেমননের আত্মীয়া।   বারসিন প্রথমে তার কাকা মেন্টরের সঙ্গে বিবাহবন্ধনে আবদ্ধ হন এবং তার মৃত্যুর পর আরেক কাকা মেমননের সঙ্গে বিবাহ করেন।

খ্রিষ্টপূর্ব ৩৩৪ সালে, যখন আলেকজান্ডার এশিয়ায় আক্রমণ করেন, তখন মেমনন বারসিন ও তার সন্তানদের পারস্যের রাজা দারিয়াস তৃতীয়ের নিকট তার আনুগত্য প্রমাণের জন্য বন্ধক হিসেবে পাঠান। পরের বছর, যখন দামাস্কাক -এর শাসকরা ম্যাসেডোনিয়ানদের কাছে আত্মসমর্পণ করে তখন বারসিন আলেকজান্ডারের হাতে বন্দী হন।  কিছু প্রাচীন নথিতে তার নাম আলেকজান্ডারের রক্ষিতা হিসাবে উল্লিখিত হয়েছে। কথিত আছে যে তিনি আলেকজান্ডারের পুত্র হেরাক্লিসের মা ছিলেন। 

৩২৩ সালে আলেকজান্ডারের মৃত্যুর বারো বছর পর, বারসিনের জামাতা নিয়ার্কাস তার ছেলে হেরাক্লেসের অধিকৃত সিংহাসনের অধিকার দাবি করেন, যদিও তিনি তা পেতে ব্যর্থ হন। এইসকল ঘটনার সময় হেরাক্লেসের বয়স ছিল মাত্র সতেরো বছর। অর্থাৎ হেরাক্লেস ৩৩৩ খ্রিষ্টপূর্বাব্দে দামাস্কাসে বারসিন ও আলেকজান্ডারের সাক্ষাতের প্রায় পাঁচ বছর পর জন্মগ্রহণ করেন। বিভিন্ন ঐতিহাসিকদের তথ্যমতে, তিনি পারগামাম নামক স্থানে তার মায়ের তত্ত্বাবধানে বড় হন। ৩০৯ খ্রিষ্টপূর্বাব্দে রাজনৈতিক ষড়যন্ত্র ও প্ররোচনার শীকার হন হেরাক্লেস এবং পলিপারকন নামক ব্যাক্তির হাতে তিনি নিহত হন। কিছু ওইতিহাসিক নথি থেকে ধারণা করা হয় যে হেরাক্লেসের হত্যার পর বারসিনও মৃত্যুবরন করেন।

বারসিনকে কখনো কখনো আলেকজান্ডারের স্ত্রী স্টেইটেইরার সাথে গুলিয়ে ফেলা হয়, কারন কোন কোন ঐতিহাসিক নথিতে স্টেইটেইরাকে  বারসিন নামেও অভিহিত করা হয়েছে। কিন্তু কিছু কিছু ঐতিহাসিক তথ্য অনুসারে জানা যায় যে এরা দুজনে সম্পুর্ন ভিন্ন মানুষ ছিলেন।

তথ্যসূত্র 

খ্রিস্টপূর্ব ৩৬০-এর দশকে জন্ম
খ্রিস্টপূর্ব ৪র্থ শতাব্দীর নারী